Diari Oficial de la Generalitat Valenciana


Sumari del DOGV 6760, del 24-04-2012 (2012/3229)

Notificació de la sentència dictada en el juí de divorci contenciós número 982/2010.
------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3229


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí de divorci contenciós número 982/2010. [2012/3229]  
Divorci contenciós 000982/2010-C1   
De: Andrés Herrero Cremades.  
Procurador: Vicente Jiménez Izquierdo.  
Contra: Yaunara Chappman Saldaña.  
Procurador/a: -  
En este procediment de divorci seguit a instàncies d'Andrés Herrero Cremades contra Yaumara Chappman Saldaña s'ha dictat la sentència que, literalment, diu el següent:   
«Sentència número 107/2012   
Jutgessa que la dicta: Susana Pilar Martínez González.  
Lloc: Alacant.  
Data: 10 de febrer de 2012.   
Part demandant: Andrés Herrero Cremades.  
Procurador: Vicente Jiménez Izquierdo.  
Part demandada: Yaumara Chappman Saldaña.  
Advocat: -  
Procurador: -  
Objecte del juí: divorcis no consensuats.   
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 982/10 sobre divorci contenciós, entre les parts següents: d'una banda, com a demandant Andrés Herrero Cremades, representat pel procurador senyor Jiménez Izquierdo i assistit pel lletrat senyor Marhuenda Beltrán, i d'una altra, com a demandada, Yaumara Chappman Saldaña, declarada en rebel'lia.   
Dispositiva  
Estime la demanda i declare:   
1. La dissolució per divorci del matrimoni contret en data 1 de març de 2004 entre les parts, Andrés Herrero Cremades i Yaumara Chappman Saldaña, amb els efectes legals inherents a esta declaració.   
2. No s'aprecien motius per a imposar les costes processals a cap dels litigants.  
Mode d'impugnació: mitjançant un recurs d'apel'lació, davant de l'Audiència Provincial d'Alacant (art. 455 LEC). El recurs s'ha d'interposar davant d'este jutjat en el termini de 20 dies. En la interposició del recurs l'apel'lant ha d'exposar les al'legacions en què es base la impugnació, a més d'esmentar la resolució apel'lada i els pronunciaments que impugna (art. 458 LEC).   
De conformitat amb la disposició addicional quinzena de la Llei d'Enjudiciament del Poder judicial, perquè s'admeta a tràmit el recurs d'apel'lació contra esta resolució cal constituir un dipòsit de 50 euros, el qual només serà tornat en el cas que el recurs siga estimat.   
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 5827 ZN EEEE AA), i cal indicar en el camp "Concepte" el codi "02 civil-apel'lació" i la data de la resolució objecte de recurs amb el format dd/mm/aaaa.   
En el cas de realitzar l'ingrés per mitjà de transferència bancària, després d'emplenar el codi de compte corrent (CCC, 20 dígits), s'ha d'indicar en el camp "Concepte" el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals, i els organismes autònoms dependents dels tres anteriors.   
Esta és la meua sentència, que pronuncie, mane i firme».   
I atés que la demandada esmentada, Yaumara Chappman Saldaña, es troba en parador ignorat, expedisc este edicte a fi que li valga de notificació de forma deguda.   
  
Alacant, 15 de març de 2012.- El secretari judicial: Pedro Fernando González de Pereda.